Ballito-man vas vir dwelms in luukse huis | Maroela Media
Van die dwelms waarop die polisie beslag gelê het. (Foto: SA Polisie)
'n 37-jarige man is in hegtenis geneem nadat 'n groot besending heroïen in 'n luukse huis in Ballito, noord van Durban, gevind is.
Die dwelmvonds is Vrydag gedoen tydens 'n intelligensiegedrewe operasie deur lede van die Valke se narkotikaburo, lede van misdaadintelligensie, die Durban-metropolisie se dwelmtaakspan en die Shongweni-honde-eenheid.
"Die inhegtenisneming kom nadat die Valke 'n wenk gekry het van dwelms wat van oorsee ingebring is en wat glo gehou en versprei is vanuit 'n leë, luukse meenthuis in Zimbali. Die verdagte het nog 'n meenthuis naby die vermeende pakhuis gehuur," het kapt. Simphiwe Mhlongo, woordvoerder van die Valke, gesê.
Die verdagte is opgemerk toe hy by die huurhuis ingegaan het. Die polisie het toegeslaan en nadat die man hom aanvanklik verset het, is hy in hegtenis geneem.
"Tydens die deursoeking van die huis het die span onder meer beslag gelê op 16 kg heroïenpoeier, kontant en masjinerie van altesaam R4 miljoen. Die span is na nóg huise in Umhlanga en Mount Edgecombe nadat die verdagte aangekeer is, maar dit het niks opgelewer nie," het Mhlongo gesê.
Die man sal na verwagting Maandag in die Umhlali-landdroshof verskyn op aanklagte wat verband hou met die handel en besit van dwelms.
Wonderlik. Haal hulle uit hul luukse of arm huise
Nice, Wonderlik. Haal hulle uit hul luukse of arm huise
Balanseer die Konstitusionele Reg tot Lewe met die Reg om NIE te Lewe Nie. Hoe maak jy die keuse? Jy voldoen aan een van die volgende: 1. Kind verkrag, 2. Gewapende Roof, 3. Dwelmhandel of vervaardiging, 4. Moord. As jy voldoen aan een van die vier voorwaardes om die "Reg om NIE te Lewe NIE" op te eis, dan respekteer ons jou keuse en gee jou NOG 5 eg demokratiese keuses, nl. Vuurpeleton, Gaskamer, Elektriese Stoel, Galg of Dodelike Inspuiting. Niemand "veroordeel jou nie" en niemand "straf jou dood" nie………JY maak die keuse, demonstreer jou keuse deur jou aksies, voldoen… Lees meer »
MM is daar 'n probleem dat daar geen foto's by al die berigte is nie???
Maroela Media, hierdie is goeie nuus maar dit sou net afgerond wees indien ons die ras van die man kon weet. Sien, is dit 'n Witte dan is ditgroter nuus as wanneer dit 'n swarte is want ons is gewoond dat Swartes sulke misdrywe pleeg. Of se net, 'n ligkleurige man of 'n effe gepigmenteerde of 'n dit of 'n dat. Nou weet ons net dis 'n rykman wat twee huise in Izimbali kon huur. Geluk aan die polisie, netjiese werk. Hang hom wantdis 'n baie erger misdaad as moord, hy het baie lewens verwoes oor 'n tyd.